hotchpotch/miracl-hf-unified huggingface dataset:
বয়স্ক ভাতা
বয়স্কভাতা হচ্ছে একটি কর্মসূচি যাভদেশের বয়োজ্যেষ্ঠ দুস্থ ও স্বল্প উপার্জনক্ষম অথবা উপার্জনে অক্ষম বয়স্ক জনগোষ্ঠীর সামাজিক নিরাপত্তা বিধানে ও পরিবার ও সমাজে মর্যাদা বৃদ্ধির লক্ষ্যে ১৯৯৭-৯৮ অর্থ বছরে  প্রবর্তন  করা হয়। সমাজকল্যাণ মন্ত্রণালয়ের অধীনে সমাজসেবা অধিদফতর এই কর্মসূচি বাস্তবায়ন করে থাকে।
১৯৯৭-৯৮ অর্থবছর হতে প্রাথমিকভাবে দেশের সকল ইউনিয়ন পরিষদের প্রতিটি ওয়ার্ডে ৫ জন পুরুষ ও ৫ জন মহিলাসহ ১০ জন দরিদ্র বয়োজ্যেষ্ঠ ব্যক্তিকে প্রতিমাসে ১০০ টাকা হারে ভাতা প্রদানের আওতায় আনা হয়। পরবর্তীতে দেশের সকল পৌরসভা ও সিটিকর্পোরেশন এ কর্মসূচির আওতাভুক্ত করা হয়। ২০০৯-১০ অর্থ বছরে বয়স্কভাতাভোগীর সংখ্যা ২০ লক্ষ জন থেকে বৃদ্ধি করে ২২ লক্ষ ৫০ হাজার জনে এবং জনপ্রতি মাসিক ভাতার হার ২৫০ টাকা থেকে বৃদ্ধি করে ৩০০ টাকায় উন্নীত করা হয়। ২০১০-১১ অর্থ বছরে বয়স্কভাতাভোগীর সংখ্যা ২ লক্ষ ২৫ হাজার জন বৃদ্ধি করে ২৪ লক্ষ ৭৫ হাজার জনে উন্নীত করা হয়।  ২০১৬-১৭ অর্থ বছরে ৩১ লক্ষ ৫০ হাজার বয়স্ক ব্যক্তিকে জনপ্রতি মাসিক ৫০০ টাকা হারে ভাতা প্রদান করা হয়।
(১) বয়স্ক জনগোষ্ঠীর আর্থ-সামাজিক উন্নয়ন ও সামাজিক নিরাপত্তা বিধান ।
(২) পরিবার ও সমাজে তাঁদের মর্যাদা বৃদ্ধি ।
(৩) আর্থিক অনুদানের মাধ্যমে তাঁদের মনোবল জোরদারকরণ ।
(৪) চিকিৎসা ও পুষ্টি সরবরাহ বৃদ্ধিতে সহায়তা করা।
বয়স্ক ভাতা কর্মসূচিটি বয়স্ক ভাতা কর্মসূচি বাস্তবায়ন নীতিমালা এর আলোকে বাস্তবায়ন করা হয়ে থাকে । বয়স্ক ভাতা পাওয়ার যোগ্যতাগূলো হচ্ছেঃ
(১) সংশ্লিষ্ট এলাকার স্থায়ী বাসিন্দা হতে হবে ।
(২) জন্ম নিবন্ধন/জাতীয় পরিচিতি নম্বর থাকতে হবে ।
(৩) বয়স পুরুষের ক্ষেত্রে সর্বনিম্ন ৬৫ বছর এবং মহিলাদের ক্ষেত্রে সর্বনিম্ন ৬২ বছর  হতে হবে। সরকার কর্তৃক সময় সময় নির্ধারিত বয়স বিবেচনায় নিতে হবে।
(৪) প্রার্থীর বার্ষিক গড় আয় অনূর্ধ ১০,০০০ (দশ হাজার) টাকা হতে হবে ।
(৫) বাছাই কমিটি কর্তৃক নির্বাচিত হতে হবে।
(১) সরকারি কর্মচারী পেনশনভোগী হলে ।
(২) দুঃস্থ মহিলা হিসেবে ভিজিডি কার্ডধারী হলে ।
(৩) অন্য কোনোভাবে নিয়মিত সরকারী অনুদান/ভাতা প্রাপ্ত হলে ।
(৪) কোনো বেসরকারি সংস্থা/সমাজকল্যাণমূলক প্রতিষ্ঠান হতে নিয়মিতভাবে আর্থিক অনুদান/ভাতা প্রাপ্ত হলে।
সুবোধ মুখার্জী
সুবোধ চন্দ্র মুখার্জী (১৯১৮-১৯৫৯) একজন বার্মার বিপ্লবী আন্দোলনের সাম্যবাদী নেতা।
সুবোধ মুখার্জীর পিতা ছিলেন দেবেন্দ্রনাথ মুখার্জী এবং মা ছিলেন চারুবালা দেবী। তিনি বাংলাদেশের যশোর জেলায় জন্মগ্রহণ করেন। পিতার চাকরি অনুসারে তিনি বার্মার রেঙ্গুনে আসেন এবং তার ছাত্রজীবন বার্মায় (অধুনা মায়ানমার) কাটে। তিনি ১৯৩০ সালে রেঙ্গুনের বেঙ্গল আকাদেমি স্কুল থেকে অ্যাংলো-ভার্নাকুলার মিডল স্কুল পরীক্ষায় পাশ করেন। তিনি সেদেশের বেঙ্গলী স্টুডেন্ট এসোসিয়েশনের ছাত্র নেতা হরিনারায়ণ ঘোষালের প্রেরণায় কমিউনিস্ট মতবাদে আগ্রহী হন। এই বেঙ্গলী স্টুডেন্ট এসোসিয়েশন বর্মার মুক্তিসংগ্রামে ও চট্টগ্রাম যুববিদ্রোহে গুরুত্বপূর্ণ স্থান অধিকার করেছিল। অন্যান্য সদস্যদের মধ্যে ছিলেন ডাক্তার অমর নাগ, বারীন দে, সাধন ব্যানার্জী, গোপাল মুন্সী, অমর দে, মাধব মুন্সী প্রমুখ। তিনি বর্মা কমিউনিস্ট পার্টির সংগঠকদের মধ্যেও একজন ছিলেন।
১৯৪০ সালের গোড়ার দিকে রেঙ্গুনের শহরতলী কামায়ু তে একটি গোপন স্থানে বর্মা কমিউনিস্ট পার্টির প্রথম সভা অনুষ্ঠিত হয়। প্রধান নেতা অং সান, থাকিন সো, থান টুন, থাকিন বা হিয়েন প্রমুখদের সাথে পার্টি প্রতিষ্ঠাতা হিসেবে উপস্থিত ছিলেন সুবোধ মুখার্জী। অন্যান্য বাঙালি বিপ্লবীদের সাথে ট্রেড ইউনিয়ন গড়ার দায়িত্ব ন্যস্ত ছিল তার ওপর। ১৯৪১ এর ফেব্রুয়ারি মাসে প্রায় সমস্ত বাঙালি কমিউনিস্ট কর্মীরা গ্রেপ্তার হয়ে যান। হরিনারায়ণ ঘোষাল, অমর দে'র সাথে তাকে হেনজাদা জেলে পাঠানো হয়। এর কিছুকাল পরই জাপানি আক্রমনে ইংরেজরা বর্মা ছেড়ে পালাতে শুরু করে। জাপানী বোমাবর্ষণে প্রচুর ভারতীয় পরিবারও বর্মা ত্যাগ করে। হরিনারায়ন ঘোষাল, অমর নাগ, অমর দে, অরবিন্দ দত্ত, সাধন ব্যানার্জী প্রমুখেরা বিপদসংকুল পথ পেরিয়ে পদব্রজে ভারতে আসেন বিভিন্ন দলে বিভক্ত হয়ে। পথশ্রমে ও কলেরায় এই সময় বহু ভারতীয় পথেই মারা যান। কিন্তু থেকে যান সুবোধ মুখার্জী। বহু পরিবারকে নিরাপত্তার সংগে দেশত্যাগের সুযোগ করে দিলেও তিনি জাপান অধিকৃত বর্মায় ঝুঁকি নিয়েও থেকে যান ও শ্রমিক সংগঠনের কাজ করতে থাকেন গোপনে। ফ্যাসিবিরোধী লিবারেশন ফ্রন্টের অন্যতম নেতা ছিলেন।
১৯৫৬ সালে তিনি পেন্ডুইয়োনা পর্বতমালার অতিদুর্গম অঞ্চল থেকে বার্তাবাহী দ্বারা চিঠিতে চিন্ময় স্নেহানবিশএর থেকে চেয়ে পাঠান রবীন্দ্রনাথের কাব্য সংকলন "সঞ্চয়িতা"। রেঙ্গুনে কোথাও বইটা না পেয়ে তিনি লোক মারফত কলকাতা থেকে আনিয়ে বইটা পাঠিয়েছিলেন। পরে  চিন্ময় স্নেহানবিশের সাথে সাক্ষাৎ হলে তিনি সশস্ত্র সংগ্রামের সঙ্গে কবিতার যোগ বোঝিয়ে দেন।
তিনি সারা বর্মা ট্রেড ইউনিয়ন কংগ্রেসের সভাপতি ছিলেন এবং সেই সূত্রে বিপ্লবী আন্দোলনের অগ্রগণ্য ব্যক্তিত্ব। জীবিত বা মৃত ধরার উদ্দেশ্যে সারা দেশে পুলিশ পুরষ্কার ঘোষণা করে। এক লক্ষ টাকা পুরষ্কার ছিল তার মাথার ওপর। ১৯৫৯ সালের এর কোনো সময় চোরাগোপ্তা আক্রমনে প্রান হারান সুবোধ মুখার্জী। সরকারি দলপতি তার মাথাটি কেটে নিয়ে যায়। রেঙ্গুনের খবরের কাগজে সেইভাবেই ছবি প্রকাশিত হয়েছিল।
বিধবা ও স্বামী নিগৃহীতা মহিলা ভাতা
সমাজের দুঃস্থ বিধবা ও স্বামী নিগৃহীতা মহিলাদের কল্যাণে ১৯৯৮-৯৯ অর্থ বছরে সমাজকল্যাণ মন্ত্রণালয়ের নিয়ন্ত্রণাধীন সমাজসেবা অধিদফতররের মাধ্যমে বিধবা ও স্বামী নিগৃহীতা মহিলাদের ভাতা কর্মসূচি প্রবর্তন করা হয়।
বিধবা ও স্বামী নিগৃহীতা মহিলা ভাতা প্রদান কর্মসূচি আওতায় -‘বিধবা’ বলতে তাদেরকেই বুঝানো হবে যাদের স্বামী মৃত । ‘স্বামী নিগৃহীতা’ বলতে তাঁদেরকেই বুঝানো হবে যাঁরা স্বামী কর্তৃক তালাকপ্রাপ্তা বা অন্য যে কোন কারণে অন্ততঃ দু’বছর যাবৎ স্বামীর সংগে যোগাযোগ বিচ্ছিন্ন বা একত্রে বসবাস করেন না ।
১৯৯৮-৯৯ অর্থ বছরে ৪ লক্ষ ৩ হাজার ১১০ জনকে এককালীন মাসিক ১০০ টাকা হারে  ভাতা প্রদান করা হয়। ২০০৩-০৪ অর্থ বছরে এ কর্মসূচিটি সমাজকল্যাণ মন্ত্রণালয় থেকে মহিলা ও শিশু বিষয়ক মন্ত্রণালয়ে ন্যস্ত করা হয়। ২০১০-১১ অর্থ বছরে এ কর্মসূচিটি পুনরায় সমাজকল্যাণ মন্ত্রণালয়ে ন্যস্ত করা হয় । বর্তমানে জনপ্রতি মাসিক ৫০০ টাকা হারে এ ভাতা সুবিধাভোগীদের মাঝে বিতরণ করা হচ্ছে ।
১. বিধবা ও স্বামী নিগৃহীতা মহিলাদের আর্থ-সামাজিক উন্নয়ন ও সামাজিক নিরাপত্তা বিধান ।
২. পরিবার ও সমাজে তাঁদের মর্যাদা বৃদ্ধি ।
৩. আর্থিক অনুদানের মাধ্যমে তাঁদের মনোবল জোরদার করা ।
৪. চিকিৎসা সহায়তা ও পুষ্টি সরবরাহ বৃদ্ধিতে আর্থিক সহায়তা প্রদান ।
বিধবা ও স্বামী নিগৃহীতা মহিলাদের ভাতা বাস্তবায়ন নীতিমালা এর আলোকে এই কর্মসূচিটি বাস্তবায়ন করা হয় । এই ভাতাপ্রাপ্তির জন্য শর্তাবলী হচ্ছেঃ
১. সংশ্লিষ্ট এলাকার স্থায়ী বাসিন্দা হতে হবে ।
২. জন্ম নিবন্ধন/জাতীয় পরিচিতি নম্বর থাকতে হবে ।
৩. বয়ঃবৃদ্ধা অসহায় ও দুঃস্থ বিধবা বা স্বামী নিগৃহীতা মহিলাকে অগ্রাধিকার প্রদান করা হবে ।
৪. যিনি দুঃস্থ, অসহায়, প্রায় ভূমিহীন, বিধবা বা স্বামী নিগৃহীতা এবং যার ১৬ বছর বয়সের নীচে ২টি সন্তন রয়েছে, তিনি ভাতা পাওয়ার ক্ষেত্রে অগ্রাধিকার পাবেন ।
৫. দুঃস্থ, দরিদ্র, বিধবা ও স্বামী নিগৃহীতাদের মধ্যে যারা প্রতিবন্ধী ও অসুস্থ তারা ভাতা পাওয়ার ক্ষেত্রে অগ্রাধিকার পাবেন ।
৬. প্রার্থীর বার্ষিক গড় আয়ঃ অনূর্ধ ১২,০০০ (বার হাজার) টাকা হতে হবে ।
৭. বাছাই কমিটি কর্তৃক নির্বাচিত হতে হবে।
ইনসেপ্টা ফার্মাসিউটিক্যালস লিমিটেড
ইনসেপ্টা ফার্মাসিউটিক্যালস লিমিটেড হচ্ছে বাংলাদেশের একটি ঔষধ প্রস্তুতকারী প্রতিষ্ঠান যেটি ঔষধি ড্রাগ উত্পাদন এবং বাজারজাত করে। আবদুল মুক্তাদির প্রতিষ্ঠানটিরর চেয়ারম্যান।
ক্লায়েন্ট-সাইড
ক্লায়েন্ট-সাইড বলতে একটি কম্পিউটার নেটওয়ার্কে ক্লায়েন্ট-সার্ভার সম্পর্কে ক্লায়েন্ট দ্বারা সঞ্চালিত হয় এরকম অপারেশনকে বোঝায়।
সাধারণত, একটি ক্লায়েন্ট হল একটি কম্পিউটার অ্যাপ্লিকেশন, যেমন একটি ওয়েব ব্রাউজার, যা একটি ব্যবহারকারীর স্থানীয় কম্পিউটার বা ওয়ার্কস্টেশনে সঞ্চালিত হয় এবং প্রয়োজন হলে একটি সার্ভারের সাথে সংযোগ স্থাপন করে। অপারেশনগুলি ক্লায়েন্ট-সাইডে সঞ্চালিত হতে পারে কারণ তাদের যে সমস্থ তথ্য বা কার্যকারিতা ব্যবহার করা প্রয়োজন তা ক্লায়েন্টের দিকে পাওয়া যায় কিন্তু সার্ভারের দিকে নয়। ক্লায়েন্ট-সাইডে পাওয়ার কারণ হল, ব্যবহারকারীদের অপারেশনগুলিকে পর্যবেক্ষণ করতে হয় বা ইনপুট প্রদান করা প্রয়োজন হয়। সার্ভার-সাইডে না পাওয়ার কারণ হল সময়মত সার্ভারের সব ক্লায়েন্টদের, যাদের কাছে এটি পরিবেশন করে, অপারেশন সঞ্চালন করার প্রক্রিয়াকরণ ক্ষমতার অভাব রয়েছে। উপরন্তু, নেটওয়ার্কের দিয়ে তথ্য না পাঠিয়ে যদি অপারেশন ক্লায়েন্ট দ্বারা সঞ্চালিত হয়, তখন অপারেশনের জন্য কম সময় লাগে, কম ব্যান্ডউইথ ব্যবহার হয়, এবং নিরাপত্তার ঝুঁকি কমে যায়।
যখন সার্ভার সাধারণভাবে ব্যবহৃত পদ্ধতিতে তথ্য সরবরাহ করে, উদাহরণস্বরূপ এইচটিপি (ইংরেজি ভাষায়: HTTP) বা এফটিপি (ইংরেজি ভাষায়: FTP) প্রোটোকলগুলির অনুযায়ী পাঠায়, তখন ব্যবহারকারীরা তাদের অনেকগুলি ক্লায়েন্ট সার্ভার-সাইড অপারেশনের মধ্যে একটি বেছে নিতে পারে এবং ক্লায়েন্টেকে ফেরত পাঠায়। তখন ক্লায়েন্ট তথ্য বিশ্লেষণ করে (একটি ক্লায়েন্ট প্রান্ত অপারেশন), এবং বিশ্লেষণ সম্পন্ন হলে সার্ভারে তার ফলাফলগুলি প্রেরণ করে।
Example languages:
মেরি কার্পেন্টার
মেরি কার্পেন্টার (৩ এপ্রিল, ১৮০৭ - ১৪ জুন, ১৮৭৭) একজন ভারতপ্রেমিক মহিলা শিক্ষাব্রতী ও সমাজসংস্কারক। স্ত্রী শিক্ষার উন্নতিকল্পে ও কারাসংস্কার আন্দোলনে তিনি অগ্রনী ছিলেন।
মেরি কার্পেন্টার ইংল্যান্ডের এক্সিটারে জন্ম গ্রহন করেন। তার পিতার নাম ল্যান্ট কার্পেন্টার। তিনি একেশ্বরবাদী যাজক ছিলেন। পিতার কাছে মেরি মানবসেবার আদর্শে দীক্ষা নেন। ইংল্যান্ডে নিরাশ্রয় শিশু ও অপরাধপ্রবন শিশুদের সংশোধনের উদ্দেশ্যে একাধিক বিদ্যালয় স্থাপন করেছিলেন। ব্রিস্টল ওয়ার্কিং এন্ড ভিসিটিং সোসাইটি'র সম্পাদক ছিলেন ২০ বছরের অধিক সময়।
১৮৩৩ খৃষ্টাব্দে পিতৃবন্ধু রামমোহন রায়ের সাথে পরিচয় হলে স্ব-ইচ্ছায় তিনি ভারতে আসেন। ভারতের সংস্কৃতি ও সমাজ সম্পর্কে তার বিশেষ শ্রদ্ধা ছিল। ভারতে স্ত্রী শিক্ষার উন্নতিতে তার অবদান আছে। মোট চারবার তিনি ভারতে আসেন। সমাজসেবী শ্রীমতি রাজকুমারী বন্দ্যোপাধ্যায় তার প্রেরনায় নারীশিক্ষার কাজে যোগ দেন। ব্রাহ্মসমাজের অপর নেতা কেশবচন্দ্র সেনের সাথে তার যোগাযোগ হয়। মহিলা বিদ্যালয়, অপরাধপ্রবনতা সংশোধনের বিদ্যালয় ইত্যাদি স্থাপনা, কারাগার পরিদর্শনমূলক কাজে অগ্রনী ছিলেন তিনি। ১৯৬৭ সালে তার চেষ্টায় 'বেঙ্গল সোসাল সায়েন্স এসোসিয়েশন' তৈরী হয়। ব্রিস্টলে 'ন্যাশনাল ইনডিয়ান এসোসিয়েশন' (১৮৭০) প্রতিষ্টাতেও তার অবদান ছিল। ইংরেজ রাজপুরুষ ও বিশিষ্ট ভারতীয়দের সাথে তার পরিচয় হয়। বিদ্যালয় নির্মান ও কারাসংস্কারের সাথে যুক্ত হয়ে সারা ভারত পরিদর্শন করেন তিনি।ইংল্যান্ডের ব্রিস্টল শহরে ১৪ জুন ১৮৭৭ সালে তিনি মারা যান।
হো রাজবংশের দূর্গ
হো রাজবংশের দূর্গ (; তাই দো বা তাই গিয়াই দূর্গ নামেও প্রচলিত) ভিয়েতনামে অবস্থিত হো রাজবংশ (১৪০০ - ১৪০৭) দ্বারা নির্মিত একটি দূর্গ। ভিয়েতনামের উত্তর মধ্য উপকূলবর্তী অঞ্চলের থানহ হোয়া প্রদেশের ভিন লক জেলার তাই গিয়াইতে এটি অবস্থিত।
এটি আকারে আয়তক্ষেত্রাকার। এর উত্তর-দক্ষিণ দিক লম্বায় ৮৭০.৫ মিটার (২৮৫৬ ফিট) ও পূর্ব-পশ্চিম দিক ৮৮৩.৫ মিটার (২৮৯৯ ফিট)। এর চারটি দরজা আছে। দক্ষিণে সামনের দরজা, উত্তরে পিছনের, পূর্বে বাম ও পশ্চিমে ডান দরজা। দক্ষিণের প্রধান দরজাটি ৯.৫ মিটার (৩১ ফিট) উচু ও ১৫.১৭ মিটার (৪৯.৮ ফিট) চওড়া।
দূর্গটি পাথরের চাঁই দিয়ে বানানো যার একেটির মাপ গড়ে ২ x ১ x ০.৭ মিটার (৬.৬ x ৩.৩ x ২.৩ ফিট)।
দরজাগুলি ছাড়া দূর্গটি বেশিরভাগই ধ্বংসপ্রাপ্ত।
জুন ২৭ ২০১১ সালে এটি ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়।
শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার
শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার সমালোচকদের দৃষ্টিতে বাংলাদেশের টেলিভিশন নাট্যকারদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের নাটক ও ধারাবাহিকের জন্য এই পুরস্কার প্রদান করা হয়।
শ্রেষ্ঠ নাট্য নির্দেশকের জন্য মেরিল-প্রথম আলো সমালোচক পুরস্কার
শ্রেষ্ঠ নাট্য নির্দেশকের জন্য মেরিল-প্রথম আলো সমালোচক পুরস্কার সমালোচকদের দৃষ্টিতে বাংলাদেশের টেলিভিশন নির্দেশকের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের নাটক ও ধারাবাহিকের জন্য এই পুরস্কার প্রদান করা হয়।
শ্রেষ্ঠ গায়কের জন্য মেরিল-প্রথম আলো পুরস্কার
শ্রেষ্ঠ গায়কের জন্য মেরিল-প্রথম আলো সমালোচক পুরস্কার বাংলাদেশের গায়কের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের অ্যালবাম ও চলচ্চিত্রের গানের জন্য এই পুরস্কার প্রদান করা হয়।
শ্রেষ্ঠ গায়িকার জন্য মেরিল-প্রথম আলো পুরস্কার
শ্রেষ্ঠ গায়িকার জন্য মেরিল-প্রথম আলো পুরস্কার বাংলাদেশের গায়িকাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের অ্যালবাম ও চলচ্চিত্রের গানের জন্য এই পুরস্কার প্রদান করা হয়।
ওয়ালিল হোসেন
শহীদ ওয়ালিল হোসেন যার প্রকৃত নাম আলী হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
ওয়ালিল হোসেনের জন্ম মেহেরপুর জেলার সদর উপজেলার মোনাখালী গ্রামে। তাঁর বাবার নাম কানাই শেখ এবং মায়ের নাম আলফাতুন নেছা। তাঁর স্ত্রীর নাম জোবেদা খাতুন। তাঁর দুই মেয়ে।
আনসার বাহিনীর সদস্য ছিলেন ওয়ালিল হোসেন। মুজাহিদ বাহিনীর প্রশিক্ষণও তাঁর নেওয়া ছিল। ১৯৭১ সালে তিনি নিজ জেলাতেই কর্মরত ছিলেন। মুক্তিযুদ্ধ শুরু হলে যুদ্ধে যোগ দেন। ৩০ মার্চ-১ এপ্রিল এ কুষ্টিয়া যুদ্ধে তিনি অংশ নেন। পরে শিকারপুর সাব সেক্টরে যুদ্ধ করেন। সেপ্টেম্বর মাসের মাঝামাঝি তিনি তাঁর দলের সঙ্গে বাংলাদেশের ভেতরে আসেন।
১৯৭১ সালে কুষ্টিয়া জেলার দৌলতপুর উপজেলার অন্তর্গত ধর্মদহের পূর্ব পাশ দিয়ে একটি রাস্তা মেহেরপুর থেকে উত্তরে প্রাগপুর হয়ে মথুরাপুর সড়কের সঙ্গে মিলিত হয়েছে। অবস্থানগত সুবিধার জন্য সেপ্টেম্বর মাসের মাঝামাঝি ধর্মদহে মুক্তিবাহিনীর ক্যাম্প স্থাপন করা হয়। এই এলাকা ছিল ৮ নম্বর সেক্টরের শিকারপুর সাব সেক্টরের অধীন এবং এটি ছিল মুক্ত এলাকা। সেখানে অবস্থানরত মুক্তিযোদ্ধারা কুষ্টিয়া জেলার বিভিন্ন স্থানে পাকিস্তানি সেনা ও রাজাকারদের ওপর গেরিলা কায়দায় আক্রমণ চালাতেন। অক্টোবর মাসের মাঝামাঝি থেকে মুক্তিযোদ্ধাদের তৎপরতা জোরদার হলে পাকিস্তান সেনাবাহিনী ওই এলাকা থেকে মুক্তিযোদ্ধাদের বিতাড়ন করার জন্য বদ্ধপরিকর হয়। তাদের এই পরিকল্পনা মুক্তিযোদ্ধাদের পক্ষে আগে থেকে জানা সম্ভব হয়নি। ১২ নভেম্বর সকালে পাকিস্তান সেনাবাহিনীর একটি দল আর্টিলারির সহায়তায় ধর্মদহে আকস্মিকভাবে আক্রমণ করে। মুক্তিযোদ্ধারা এতে মনোবল না হারিয়ে সাহসের সঙ্গে পাল্টা আক্রমণ করেন। প্রচণ্ড সম্মুখযুদ্ধ চলতে থাকে। যুদ্ধে ওয়ালিল হোসেনসহ কয়েকজন অসাধারণ বীরত্ব প্রদর্শন করেন। তাঁদের বীরত্বে পাকিস্তান সেনাবাহিনীর অনেক ক্ষয়ক্ষতি হয়। যুদ্ধের একপর্যায়ে ওয়ালিল হোসেনের মাথা ও বুকে গুলি লাগে। সঙ্গে সঙ্গে তিনি শেষ নিঃশ্বাস ত্যাগ করেন। এই যুদ্ধে পাকিস্তান সেনাবাহিনী ও তাদের সহযোগী রাজাকার মিলে প্রায় শতাধিক হতাহত হয়। তারা একটি মেশিনগান, বিপুলসংখ্যক বিভিন্ন অস্ত্রের গুলি এবং নানা ধরনের বিস্ফোরক ফেলে এবং হতাহতদের নিয়ে পালিয়ে যায়। মুক্তিযোদ্ধাদের পক্ষে শুধু ওয়ালিল হোসেন শহীদ হন। তিনজন মুক্তিযোদ্ধা পাকিস্তান সেনাবাহিনীর হাতে ধরা পড়েন। সহযোদ্ধারা পরে ওয়ালিল হোসেনের মরদেহ উদ্ধার করে ভারতের নদীয়া জেলার করিমগঞ্জ থানায় সমাহিত করেন।
যোগাদ্যা
যোগাদ্যা মন্দির পশ্চিমবঙ্গের বর্ধমান জেলার মঙ্গলকোট ব্লকের নিকটে ক্ষীরগ্রাম নামক গ্রামে অবস্থিত একটি প্রাচীন কালী মন্দির।
কথিত আছে, ক্ষীরগ্রাম দেবীর ৫১ পীঠের এক পীঠ। কিন্তু প্রাচীন যোগাদ্যা মূর্তিটি কোনও ভাবে হারিয়ে গিয়েছিল। বর্ধমানের মহারাজা কীর্তি চন্দ এই গ্রামে যোগাদ্যার একটি মন্দির নির্মাণ করান। এবং সম্ভবত তাঁরই আদেশে হারিয়ে যাওয়া মূর্তিটির অনুকরণে একটি দশভুজা মহিষমর্দিনী মূর্তি তৈরি করেন দাঁইহাটের প্রস্তর শিল্পী নবীনচন্দ্র ভাস্কর। নতুন তৈরি হওয়া মূর্তিটি অবশ্য বছরের অন্যান্য সময়ে ডুবিয়ে রাখা হত ক্ষীরদিঘির জলেই। কেবল ৩১ বৈশাখ তা জল থেকে তুলে এনে সর্বসমক্ষে রাখা হত। এর মধ্যে হঠাৎই ঘটে গেল অলৌকিক এক কাণ্ড। অন্তত গ্রামের মানুষ এই ঘটনাকে অলৌকিক বলেই দাবি করেছেন।
তিন বছর আগে, ক্ষীরদিঘি সংস্কারের সময় নতুন মূর্তির সঙ্গেই উঠে এল ‘হারিয়ে যাওয়া’ পুরনো যোগাদ্যা মূর্তিটি। মূর্তি ফেরত পাওয়ার আনন্দে আশপাশের গ্রামের বাসিন্দাদের সাহায্যে গ্রামের মানুষ গড়ে তুললেন সম্পূর্ণ আলাদা একটি মন্দির। সেই মন্দিরে প্রতিষ্ঠিত হল ফিরে পাওয়া দেবী-মূর্তি। ফলে বহিরাগতরা এখন গ্রামে গেলেই দর্শন পান দেবীর। তবে সংক্রান্তিতে দুই মন্দিরেই চলে দেবীর আরাধনা।
ক্ষীরগ্রামে পুরনো যোগাদ্যা মন্দিরে তোরণদ্বারের স্থাপত্য দর্শকদের বিশেষ নজর টানে। জানা গিয়েছে, এই ক্ষীরগ্রামে একটা সময় বেশ কিছু চতুষ্পাঠী ছিল। মিলেছে বহু প্রাচীন পুঁথি। স্থানীয় ইতিহাস নিয়ে যাঁরা চর্চা করেন, তাঁদের দাবি, বেশ কয়েক জন পণ্ডিত এই গ্রামে বিদ্যাচর্চা করতেন। গবেষক যজ্ঞেশ্বর চৌধুরী জানিয়েছেন, এই জনপদে অন্তত ৪০টি যোগাদ্যা বন্দনা পুঁথি মিলেছে। তবে তাঁর মতে, সবথেকে আগে যোগাদ্যা বন্দনা লিখেছিলেন কবি কৃত্তিবাস। কবির মতে, রামায়ণের কালে মহীরাবণ বধের পরে তাঁরই পূজিতা ভদ্রকালী বা যোগাদ্যাকে পৃথিবীতে প্রতিষ্ঠা করেন রামচন্দ্র। কবির লিখিত কাহিনিটি ছিল এ রকম, মহীরাবণ রাম-লক্ষ্মণকে বেঁধে পতালে নিয়ে গিয়েছেন। সেখানে দেবীর সামনে তাঁদের বলির ব্যবস্থা হয়েছে। কিন্তু হনুমান মাছির রূপ ধরে রাম-লক্ষ্মণের পরিচয় জানিয়ে দেন দেবীকে। দেবী তখন হনুমানকে বুদ্ধি দেন, রামকে বলি দেওয়ার আগে মহীরাবণ যখন দেবীকে প্রণাম করতে বলবেন, রাম যেন তখন তাঁকে বলেন, তিনি প্রণাম করতে জানেন না। মহীরাবণ হেঁট হয়ে দেবীকে প্রণাম করতে গেলেই খাঁড়া দিয়ে তাঁর মাথা কেটে ফেলতে হবে। এমনটাই করেছিলেন রামচন্দ্র।
এ তো গেল কৃত্তিবাসের কথা।
এমন অনেক অলৌকিক কাহিনি, দেবীর নানা রূপ ধরে ভক্তদের আশীর্বাদ করার গল্প ছড়িয়ে রয়েছে ক্ষীরগ্রামের আকাশে-বাতাসে।
কাটোয়া-বর্ধমান রেলপথে কাটোয়া থেকে ১৭ আর বর্ধমান থেকে ৩৬ কিলোমিটার দূরে কৈচর স্টেশন। বাস বা রিকশায় কৈচর থেকে ৪ কিমি যেতে ক্ষীরগ্রামের পশ্চিমে দেবী যোগাদ্যা উমা অর্থাৎ সিংহপৃষ্ঠে আসীন কালো কোষ্ঠীপাথরের দশভুজা মহিষমর্দিনী। মন্দির লাগোয়া ক্ষীরদিঘির জলে দেবীর বাস। বছরে মাত্র ৬ দিন দেবী জল থেকে ডাঙায় ওঠেন। কিন্তু এর মধ্যে মাত্র দু’ দিন ভক্তরা দেবীর দর্শন পান।
বৈশাখ সংক্রান্তির আগের দিন এবং জ্যৈষ্ঠের ৪ তারিখে। বাকি চার্টই দিন, আষাঢ়ী নবমী, বিজয়াদশমী, ১৫ পৌষ এবং মাঘ মাসের মাকরী সপ্তমীতে দেবীকে জল থেকে তুলে পুজো করা হলেও তাঁকে দেখাতে পান না সাধারণ মানুষজন। মন্দিরে রয়েছে প্রবেশমণ্ডপ, তার পরে গর্ভগৃহ। মন্দিরে কোনও বিগ্রহ নাই। কারণ দেবীর বাস তো ক্ষীরদিঘিতে। গর্ভগৃহের দেওয়াল ঘেঁষে বেদী। সেই বেদীতেই দেবীর নিত্যপূজা হয়।
প্রবোধকুমার সান্যাল
প্রবোধকুমার সান্যাল (৭ জুলাই, ১৯০৫ - ১৭ এপ্রিল, ১৯৮৩) একজন খ্যাতনামা বাঙালি সাহিত্যিক, সাংবাদিক ও পরিব্রাজক। কল্লোল যুগের লেখক গোষ্ঠীর জনপ্রিয় ব্যক্তিত্ব ছিলেন।
তার পিতার নাম ছিল রাজেন্দ্রলাল সান্যাল। তিনি কলকাতায় জন্মগ্রহন করেন। ছোটবেলায় পিতৃহীন হলে মাতুলালয়ে মানুষ হন। শিক্ষা সম্পুর্ন করেন কলকাতার স্কটিশ চার্চ কলেজিয়েট স্কুল ও সিটি কলেজে। মহাত্মা গাঁধীর ডাকে অসহযোগ আন্দোলনে যোগ দিয়ে কারাবরণ করেছিলেন। জীবিকার জন্যে নানা পেশা অবলম্বন করেছেন। ১৯২৭ সালে সেনাবাহিনীতে কেরানীর কাজ নিয়ে উত্তর পশ্চিম ভারতের দুর্গম এলাকায় যান। এছাড়া ডাক বিভাগে, ছাপাখানায়, মাছের ভেড়িতে কাজ করেছেন।
তার প্রথম গল্প 'মার্জনা' কল্লোল পত্রিকায় প্রকাশিত হওয়ার পর তিনি কল্লোল গোষ্ঠীর একজন নিয়মিত লেকগক হিসেবে পরিচিত হন। প্রথম উপন্যাস যাযাবর (১৯২৮)। 'মহাপ্রস্থানের পথে' ভ্রমণকাহিনী টি বাংলা সাহিত্যে বিশেষ স্থান অধিকার করেছিল। দুটি বিশ্বযুদ্ধ, জাতীয় আন্দোলন, দেশভাগ, দাঙ্গা, ইত্যাদি তার সাহিত্যে ছাপ ফেলে। ১৯৫৬ ও ৫৭ সালে নিখিল ভারত বঙ্গ সাহিত্য সম্মেলনে সভাপতিত্ব করেন। কল্লোল ছাড়াও বিজলী, স্বদেশ, দুন্দুভি, পদাতিক, ফরওয়ার্ড, বাংলার কথা প্রভৃতি পত্রিকায় নিয়মিত লিখতেন এবং বিজলী, স্বদেশ, সাপ্তাহিক যুগান্তর সাহিত্য পত্রিকা ও স্বদেশ পত্রিকার সম্পাদনা করেছেন। স্বদেশ পত্রিকার সম্পাদক থাকাকালে একবার রাজদ্রোহের অভিযোগে অভিযুক্ত হন।
তিনি এশিয়া, ইউরোপ, আমেরিকা ও রাশিয়ার বহু অঞ্চলে যান। তার বিপুল অভিজ্ঞতা তাকে ভ্রমণকাহিনী লিখতে সাহায্য করেছিল। পরিব্রাজক লেখক হিসেবে বাংলা সাহিত্যে তার স্থান অনন্য। হিমালয়ের প্রত্যন্ত অঞ্চলে দীর্ঘদিন কাটিয়েছেন। ১৯৩২ সালে কেদারনাথ বদ্রীনাথ ভ্রমণ ও পরে হৃষিকেশ থেকে পার্বত্য শহর রাণীক্ষেত পর্যন্ত প্রায় ৪০০ মাইল পথ পায়ে হেঁটে পরিক্রমণ করেছিলেন ৩৮ দিনে। সেই অভিজ্ঞতার কাহিনী নিয়েই লিখেছিলেন ‘মহাপ্রস্থানের পথে’। ১৯৩২ থেকে ১৯৩৬ দীর্ঘ চার বছর হিমালয় সন্নিহিত নানা স্থান ভ্রমণ করেন, সেই ভ্রমণ অভিজ্ঞতা, হিমালয়ের নানান প্রদেশের মানুষের জীবন, সংস্কৃতি, সমাজ আর নানান মানুষের সংস্পর্শে আসার অভিজ্ঞতা নিয়ে তার রচিত ‘দেবতাত্মা হিমালয়’ প্রকাশ পায়। ১৯৭৮ খৃষ্টাব্দে উত্তর মেরুতেও তিনি গিয়েছেন ৭২ বছর বয়েসে। কলকাতা হিমালয়ান এসোসিয়েশন ও হিমালয়ান ফেডারেশন সংস্থার প্রতিষ্ঠাতা সভাপতি ছিলেন। ১৯৫৭ সামে ভারতীয় সাংস্কৃতিক প্রতিনিধি দলের হয়ে পাকিস্তান সফরে যান। এফ্রো-এশিয় সাহিত্য সম্মেলনে তাশখন্দে ভারতের প্রতিনিধিত্ব করেন।
ইংরেজি ফরোয়ার্ড ও বাংলায় বাংলার কথা পত্রিকার লেখক ছিলেন। তার উপন্যাস ‘মহাপ্রস্থানের পথে’ পাঠ করার পর স্বয়ং রবীন্দ্রনাথ ঠাকুর বলেছিলেন ‘"তোমার ভাষা পাঠকের মনকে রাস্তায় বের করে আনে"’। প্রায় দেড়শত গ্রন্থের রচয়িতা প্রবোধকুমারের বিখ্যাত বইগুলি হল: নদ ও নদী, শ্যামলীর স্বপ্ন, উত্তর কাল, দেবতাত্মা হিমালয়, উত্তর হিমালয় চরিত, রাশিয়ার ডায়েরী, উত্তর কাল, হাসুবানু, জলকল্লোল, পরিব্রাজকের ডায়রী, পর্যটকের পত্র, বনস্পতির বৈঠক ইত্যাদি।  তাঁর কাহিনী অবলম্বনে বহু সফল চলচ্চিত্র নির্মিত হয়েছে। তাদের মধ্যে রয়েছে, কাঁচ কাটা হীরে, পুষ্পধনু, প্রিয় বান্ধবী ইত্যাদি। তার শ্রেষ্ঠ রচনা 'মহাপ্রস্থানের পথে' চলচ্চিত্রায়িত হয় ১৯৫২ সালে নিউ থিয়েটার্স এর সৌজন্যে। পরিচালক ছিলেন কার্তিক চট্টোপাধ্যায়। এই সিনেমাটি হিন্দিতে যাত্রিক নামে বের হয়।
প্রবোধকুমার সান্যাল তাঁর সাহিত্যকর্মের স্বীকৃতিস্বরূপ ১৯১১ সালে কলকাতা বিশ্ববিদ্যালয়ের স্বর্ণপদক, শিশির কুমার পুরস্কার, মতিলাল পুরস্কার (১৯১০), শরৎ পুরস্কার এবং ১৯৮০ সালে আনন্দ পুরস্কার পান।
১৭ এপ্রিল, ১৯৮৩ সালে মারা যান প্রবোধকুমার সান্যাল।
ওশেনিড
গ্রিক পুরাণে এবং পরবর্তীতে রোমান পুরাণে ওশেনিড বা, ওকেয়ানিড (; ) হলো সমুদ্রের নিম্ফ; যারা ছিলো তিতান অকেয়ানোস এবং তেথুসের তিন সহস্র কন্যা। তাদের প্রত্যেকেই ছিলো এক একটি বিশেষ বসন্ত, নদী, সমুদ্র, হ্রদ, পুকুর, চারণভূমি, ফুল বা মেঘের তাত্ত্বিক দেবতা।
১৯১৪ সালে জিন সিবেলিয়াস "Aallottaret" ("ওশেনিডস") শিরোনামে একটি গীতিআলেখ্য লেখেন।
ক্রিস অ্যাডামস
ক্রিস্টোফার জন অ্যাডামস (; জন্ম: ৬ মে, ১৯৭০) ডার্বিশায়ারের হুইটওয়েল এলাকায় জন্মগ্রহণকারী প্রথিতযশা সাবেক ইংরেজ ক্রিকেটার। ইংল্যান্ড ক্রিকেট দলে সংক্ষিপ্তকালের জন্য আন্তর্জাতিক ক্রিকেটে অংশগ্রহণ করেন তিনি। বর্তমানে তিনি ওলন্দাজ জাতীয় দলের অন্তর্বর্তীকালীন কোচের দায়িত্বে রয়েছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার ও সাসেক্সের প্রতিনিধিত্ব করেন। এছাড়াও, অস্ট্রেলিয়ান ক্যাপিটাল টেরিটরি দলের পক্ষেও খেলেছেন ‘গ্রিজলি’, ‘গ্রিজওল্ড’ ডাকনামে পরিচিত ক্রিস অ্যাডামস। দলে তিনি মূলতঃ মাঝারিসারির আক্রমণধর্মী ব্যাটসম্যানের দায়িত্ব পালন করেছেন। ডানহাতে ব্যাটিংয়ের পাশাপাশি মাঝে-মধ্যে ডানহাতে অফ ব্রেক বোলিংয়ে দক্ষতা দেখিয়েছেন। এছাড়াও, স্লিপ অঞ্চলে দারুণ ফিল্ডিং করতেন।
১৯৮৮ মৌসুমে আঠারো বছর বয়সে ডার্বিশায়ারের পক্ষে প্রথম-শ্রেণীর ক্রিকেটে অভিষেক ঘটে তার। এ দলে তিনি ১৯৯৭ মৌসুম পর্যন্ত ছিলেন। এরপর সাসেক্সে দলনেতা হিসেবে যোগ দেন। সাসেক্সের ইতিহাসে দীর্ঘকালব্যাপী অধিনায়কের দায়িত্ব পালন করার গৌরব অর্জন করেন তিনি। তার নেতৃত্বে ২০০৩, ২০০৬ ও ২০০৭ সালের কাউন্টি চ্যাম্পিয়নশীপের শিরোপা অর্জন করে সাসেক্স দল।
২০০৬ সালের শেষদিকে ইয়র্কশায়ারের অধিনায়ক ও পেশাদার ক্রিকেট পরিচালক - উভয় দায়িত্বে থাকার জন্য চার বছর মেয়াদী চুক্তিতে রাজী হন। কিন্তু অত্যন্ত নাটকীয়ভাবে ১৪ নভেম্বর স্বীয় সিদ্ধান্ত পরিবর্তন করেন। তার খেলোয়াড়ী জীবনের এ মুহূর্তে তিনি এ দায়িত্ব পালনে আগ্রহী নন। এ সিদ্ধান্তের ফলে ইয়র্কশায়ারের মনোবল ভেঙ্গে পড়ে ও সাসেক্স বিস্ময়াভূত হয়ে পড়ে।
ইংল্যান্ডের পক্ষে সংক্ষিপ্তকাল আন্তর্জাতিক ক্রিকেটাঙ্গনে অংশ নেন। মে, ১৯৯৮ থেকে জানুয়ারি, ২০০০ সাল পর্যন্ত পাঁচটি টেস্ট ও পাঁচটি একদিনের আন্তর্জাতিক খেলেন। জোহেন্সবার্গের ওয়ান্ডারার্স স্টেডিয়ামে স্বাগতিক দক্ষিণ আফ্রিকার বিপক্ষে পাঁচ টেস্টের সিরিজের প্রথম টেস্টে অভিষেক ঘটে তার। ২৫ নভেম্বর, ১৯৯৯ তারিখে অনুষ্ঠিত ঐ টেস্টে তিনি যখন ক্রিজে নামেন তখন অ্যালান ডোনাল্ড হ্যাট্রিকের প্রস্তুতি নিচ্ছিলেন। এ সময় দলের রান ছিল ২/৪। তিনি সফলতার সাথে বল মোকাবেলা করে হ্যাট্রিক ব্যর্থ করে দেন। ঐ টেস্টে ১৬ ও ১ রান তুলেন এবং উভয়ক্ষেত্রেই ম্যান অব দ্য ম্যাচের পুরস্কার লাভকারী ডোনাল্ডের বলে মার্ক বাউচারের হাতে কট বিহাইন্ডে পরিণত হন। খেলায় তার দল ইনিংস ও ২১ রানের বিরাট ব্যবধানে পরাজিত হয়েছিল। ঘরোয়া ক্রিকেটের তুলনায় টেস্টের ব্যাটিং গড় ছিল খুবই নিম্নগামী। টেস্টে মাত্র ১৩ ও ওডিআইয়ে ১৭.৭৫ গড় ছিল তার।
১৪ সেপ্টেম্বর, ২০০৮ তারিখে তাকে সাসেক্স অধিনায়কের পদ থেকে অপসারণ করা হয়। ঐদিনই তিনি সাসেক্সকে প্রো৪০ ডিভিশন ওয়ান টাইটেলের নেতৃত্ব দিয়েছিলেন। ফলশ্রুতিতে তিনি প্রথম-শ্রেণীর ক্রিকেট থেকে অবসরের কথা ঘোষণা করেন। এরপর সাসেক্স কাউন্টি ক্রিকেট ক্লাবের ক্রিকেট ম্যানেজার হিসেবে মনোনীত হন।
১৭ জুন, ২০১৩ তারিখে অ্যাডামসকে পদচ্যুত করা হয়। একইসঙ্গে প্রথম একাদশ দলের কোচ ইয়ান সলসবারিকেও অপসারণ করা হয়।
পূর্ববর্তী বছরে দারুণ সফলতা অর্জন করায় উইজডেন কর্তৃপক্ষ ২০০৪ সালে তাকে অন্যতম বর্ষসেরা ক্রিকেটার হিসেবে ঘোষণা করে।
আনিলা নাজ চৌধুরী
আনিলা নাজ চৌধুরী একজন বাংলাদেশী সঙ্গীতশিল্পী। তিনি "ক্রান্তি" ব্যান্ডদলের সাথে তার সঙ্গীত জীবন শুরু করেন। তিনি ফুয়াদের সাথে মিলে ক্রান্তি ব্যান্ড গঠন ও সুমনের সাথে "এখন আমি" দ্বৈত অ্যালবামের জন্য পরিচিতি লাভ করেন।
আনিলা ১৯৭৯ সালের ২৩ নভেম্বর ঢাকায় জন্মগ্রহণ করেন। তিনি ভিকারুননিসা নূন স্কুল এন্ড কলেজ এ পড়াশুনা করেন। ১৯৯৯ সালে এইচএসসি পাস করার পর তিনি উচ্চতর পড়াশুনার জন্য যুক্তরাষ্ট্রে চলে যান। তিনি কম্পিউটার বিজ্ঞান বিষয়ে মাউন্ট হলিউক কলেজ থেকে ব্যাচেলর ডিগ্রি ও টাফট্‌স বিশ্ববিদ্যালয় থেকে মাস্টার্স ডিগ্রি লাভ করেন। যুক্তরাষ্ট্রে থাকাকালীন আনিলা বেশ কয়েকটি ব্যান্ডদলের সাথে সম্পৃক্ত ছিলেন। এর মধ্যে নিউ-ইংল্যান্ড ভিত্তিক সঙ্গীত দল "আমরা কজন" ও সিয়াটল ভিত্তিক বাংলা সঙ্গীত দল "প্রতিধ্বনি" উল্লেখযোগ্য।
আনিলা এবং ফুয়াদ আল মুক্তাদির মিলে বাংলা রক/পপ ব্যান্ড "ক্রান্তি" গঠন করেন এবং তিনি এই ব্যান্ডের প্রধান ভোকালিস্ট ছিলেন। ২০০৪ সালে ব্যান্ডটি জি-সিরিজের ব্যানারে "ক্রান্তি" নামে একটি অ্যালবাম প্রকাশ করে। ক্রান্তি ব্যান্ডদল ভেঙ্গে গেলে তিনি ফুয়াদের অ্যালবামের জন্য গান করেন। এর মধ্যে সবচেয়ে উল্লেখযোগ্য হল ২০০৭ সালের "বন্য" অ্যালবামের "কে বাঁশি বাজায়রে"। তিনি ফুয়াদের সাথে ২০০৫ সালে "রি/ইভলূশন" অ্যালবামের "ঝিল মিল", ২০০৬ সালে "ভেরিয়েশন নং ২৫" অ্যালবামের "ডাক দিয়েছেন" এবং ফুয়াদের সঙ্গীতায়োজনে সুমনের সাথে ২০০৭ সালে "বোকা মানুষটা" অ্যালবামের "ঘুম আসেনা" ও "এখন আমি" অ্যালবামের গানে কণ্ঠ দেন। সুমনের সাথে তার দ্বৈত অ্যালবাম "এখন আমি" বাংলাদেশ ও ভারতে সর্বোচ্চ বিক্রিত অ্যালবাম ছিল। "গাইবোনা", "স্বপ্নগুলো তোমার মত", "সবার জন্য ভাবছ তুমি" চার্টের শীর্ষে ছিল। তিনি গায়ক তপুকে ফুয়াদের সাথে পরিচয় করিয়ে দেন এবং তার সাথে ২০০৮ সালে "বন্ধু ভাবো কি?" দ্বৈত অ্যালবামে গান করেন। এই অ্যালবামের জন্য তিনি ১১তম মেরিল-প্রথম আলো পুরস্কারে শ্রেষ্ঠ গায়িকা বিভাগে মনোনয়ন লাভ করেন। ২০০৯ সালে তিনি তপুর সাথে "রেডিও ম্যানিয়া ভলিউম ৩" অ্যালবামের "কে আমি" গানে এবং মোস্তফা সরয়ার ফারুকী পরিচালিত "থার্ড পারসন সিঙ্গুলার নাম্বার" চলচ্চিত্রের "শেষ চিঠি" গানে কণ্ঠ দেন।
ফুয়াদের ২০১৫ সালের "হিট ফ্যাক্টরি" অ্যালবামে তিনি "ইতিহাস" শীর্ষক একটি গান করেন। ২০১৫ সালের জুলাই মাসে "এখন আমি" অ্যালবামের অনুবর্তী অ্যালবাম "এখন আমি ২" প্রকাশের ঘোষণা দেন। এতে গান রয়েছে ৯টি। গানের কথা লিখেছেন ও সুর করেছেন সুমন এবং সঙ্গীত পরিচালনা করেছেন রায়েফ আল হাসান রাফা। ২০১৭ সালে ৮ বছর পর তপুর সাথে "যাবে কি চলে" শীর্ষক গানে কণ্ঠ দেন।
আনিলা বেশ কিছু আন্তর্জাতিক অনুষ্ঠানে গান উপস্থাপন করেন, যেমন নিউ ইয়র্কে "আধুনিকা"র পঞ্চম বার্ষিকী, ২০০৮ সালে ঢাকায় বাংলাদেশ চীন মৈত্রী সম্মেলন কেন্দ্রে ফুয়াদের সঙ্গীতায়োজনে "ফুয়াদ লাইভ" অনুষ্ঠানের সুমনের সাথে, ২০০৯ সালে শিকাগোতে বাংলাদেশ দিবসে, ২০১০ সালে এএবিইএ বিনিয়াল সম্মেলনে, ২০১০ সালে ঢাকায় ডিজুসের পঞ্চম বার্ষিকীতে "ইন্দো-বাংলাদেশ কনসার্ট", ২০১৩ সালে টরন্টোর মারখাম থিয়েটারে "সেরেনিটি"তে, ২০১৫ সালে বেলেভ্যুর স্পৃহা ফাউন্ডেশনের "জার্নি অফ হোপ"-এ।
আনিলা তার বিশ্ববিদ্যালয় জীবনে দুই বছর মাইক্রোসফট কর্পোরেশন এ সফটওয়্যার টেস্ট ইঞ্জিনিয়ার হিসেবে কাজ করেন। বাংলাদেশে আসার পর তিনি ঢাকার নর্থ সাউথ ইউনিভার্সিটিতে লেকচারার পদে যোগ দেন। তিনি অনিকেত আহমেদের সাথে বিবাহ বন্ধনে আবদ্ধ হন। এই দম্পতির তিনটি কন্যা সন্তান রয়েছে: আরিয়া, আনুশেহ, ও আলভিনা।
সুমেরু বৃত্ত
।
সুমেরু বৃত্ত হচ্ছে পৃথিবীর মানচিত্রে প্রদর্শণকৃত প্রধান পাঁচটি বৃত্তের একটি যার অবস্থান সর্ব-উত্তরে।
সুমেরু বৃত্তের অবস্থান সুনির্দিষ্ট নয় যেমন, ১০ জুন ২০১৮, এটি নিরক্ষরেখার উত্তরে মেরুর দিকে ৬৬°৩৩′৪৭.২ সরে গিয়েছে।
মাওটিনি
মওতিনি ( - "আমার জন্মভূমি") হল ইরাকের জাতীয় সঙ্গীত।
এটি ফিলিস্তিনি কবি ইব্রাহিম তুকানের একটি জনপ্রিয় কবিতা যা প্রায় ১৯৩৪ সালে লিখেছেন এবং এতে সুরকার দিয়েছেন লেবাননী মোহাম্মদ ফ্লাইফেল। এটি ১৯৯৬ সাল পর্যন্ত ফিলিস্তিনের জাতীয় সঙ্গীত হিসেবে ব্যবহার করা হয় এবং পরে একে নতুন জাতীয় সঙ্গীত ফিদা'ই দ্বারা আনুষ্ঠানিকভাবে প্রতিস্থাপিত করা হয়েছে।
বাত্তির
বাত্তির () পশ্চিম তীরে অবস্থিত একটি ফিলিস্তিনি গ্রাম যা বেথেলহেম থেকে ৬.৪ কিলোমিটার পশ্চিমে এবং জেরুজালেমের দক্ষিণ-পশ্চিমে অবস্থিত।
বর্তমানে বাত্তির নামে প্রচলিত গ্রাম প্রাচীন বেতার নামে পরিচিত ছিলো। এটি ছিলো ২য় শতকের ইহুদি গ্রাম এবং দুর্গ যেখানে বার কোখবা বিদ্রোহের চূড়ান্ত যুদ্ধ সংঘটিত হয়। বাইজেন্টাইন এবং ইসলামী যুগ এবং উসমানীয় খিলাফাতের সময়ে এখানে জনবসতি ছিলো। পরবর্তীতে ব্রিটিশদের পরিচালিত শুমারিতে এখানকার সংখ্যাগরিষ্ঠ জনগোষ্ঠী ছিলো মুসলমান। বাত্তির জাফা–জেরুজালেম রেলওয়ে লাইনের ধারেই অবস্থিত যা ১৯৪৯ থেকে ছয় দিনের যুদ্ধ পর্যন্ত ইসরাইল এবং জর্ডানের মধ্যে বিশেষ কাজে ব্যবহৃত হতো। পরবর্তীতে ইজরায়েল এটা দখল করে নেয়। আগেকার দিনে শহরটি জেরুজালেম থেকে বাইত জিবরিনের পথে অবস্থিত ছিলো। ২০০৭ সালে বাত্তিরের জনসংখ্যা ছিলো ৪০০০ এবং এটি ফিলিস্তিনি জাতীয় কর্তৃপক্ষের নিয়ন্ত্রণাধীন ছিলো।
প্রাচীন বেতার (বেইতার) অঞ্চল হিসেবে বাত্তিরকে সনাক্ত করা হয়েছে। প্রাচীন স্থান "খিরবেত এল-ইয়াহুদ" (আরবি অর্থ ইহুদিদের ধ্বংসাবশেষ) এর চারপাশে আধুনিক ফিলিস্তিনি গ্রাম নির্মিত হয়। সর্বসম্মতিক্রমে এটা বেতার নামে চিহ্নিত হয় যেটা ছিলো রোমানদের বিরুদ্ধে দ্বিতীয় বিদ্রোহের শক্ত ঘাঁটি এবং এর নেতা বার খোকবা এখানে ১৩৫ শতকে মারা যায়। "প্রাচীন দুর্গ প্রাচীর আধুনিক কৃষি ছাদের মত ব্যবহৃত হতো। " গ্রামটির আরেকটি ঐতিহ্যবাহী পরিচয় হচ্ছে এটা ট্যানিক ঋষি এলাইজার অভ মোদিমের সমাধি অবস্থিত।
Battir অবস্থিত 6.4 কিমি (অনুভূমিক দূরত্ব) উত্তর-পশ্চিম Bethlehem একটি পাহাড় উপরে ওয়াদি এল-Jundi (lit. "ভ্যালি অফ দ্য সোলজার") সঞ্চালিত হয়, যা দক্ষিণ পশ্চিম মাধ্যমে যিহূদার পাহাড় থেকে উপকূলীয় সমভূমি. The ফিলিস্তিন অন্বেষণ তহবিল's "জরিপ পশ্চিমা ফিলিস্তিনের" মধ্যে 1883 বর্ণিত, শহর এর প্রাকৃতিক সুরক্ষা বলার অপেক্ষা রাখে না, তার ঘর স্ট্যান্ড উপর শিলা সোপান হচ্ছে একটি পাথুরে scarp নিচে; সুতরাং উত্তর থেকে জায়গা খুবই শক্তিশালী, যতক্ষণ না দক্ষিণ একটি সংকীর্ণ ঘাড় মধ্যে দুই গিরিখাত মাথা সংযোগ করে পার্বত্য সঙ্গে প্রধান সেতুবন্ধ. এ একটি উচ্চতায় প্রায় 760 মিটার সমুদ্রতল উপরে, Battir এর গ্রীষ্মকালে এখানে শীতপ্রধান, এবং তার শীতকালে হালকা সঙ্গে মাঝে মধ্যে তুষারপাত. বার্ষিক গড় তাপমাত্রা 16 সি.
কাজী কৃষ্ণকলি ইসলাম
কাজী কৃষ্ণকলি ইসলাম হলেন একজন বাংলাদেশী সঙ্গীতশিল্পী ও গীতিকার। তিনি ২০০৭ সালে "সূর্যে বাঁধি বাসা" অ্যালবাম দিয়ে আত্মপ্রকাশ করেন। ২০০৯ সালে তিনি এই অ্যালবামের "যাও পাখি" গানের জন্য মেরিল-প্রথম আলো পুরস্কার লাভ করেন। পরের বছর "মনপুরা" চলচ্চিত্রে "যাও পাখি বলো তারে" গানে কণ্ঠ দিয়ে তিনি প্রথমবারের মত শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
কৃষ্ণকলির জন্মনাম ছিল কাজী শ্রাবন্তী ইসলাম। তিনি যখন ছোট তখন খুলনায় এক রবীন্দ্রজয়ন্তীতে শান্তিদেব ঘোষ "কৃষ্ণকলি আমি তারে বলি" গানটি গেয়েছিলেন। সেখান থেকে তার মা মেহেরুননেসার নামটি ভালো লাগে এবং মেয়ের নাম পরিবর্তন করে রাখেন কাজী কৃষ্ণকলি ইসলাম। কৃষ্ণকলি খুলনায় বেড়ে উঠেন। তার মা খুলনার একটি কলেজের বাংলার শিক্ষক। তিনি বাম রাজনীতি ও নকশাল আন্দোলনের সাথে যুক্ত ছিলেন। এছাড়া তিনি ছাত্র জীবনে জাতীয় পর্যায়ের অ্যাথলেট ছিলেন। কৃষ্ণকলির গানে হাতেখড়ি হয় তার মায়ের কাছে। পরে তিনি তালিম নেন ওয়াহিদুল হকের কাছে। তার মায়ের ইচ্ছা ছিল মেয়ে শাস্ত্রীয় সঙ্গীত শিখুক কিন্তু কৃষ্ণকলির পছন্দ ছিল রবীন্দ্র সঙ্গীত। তিনি সাধন ঘোষের কাছে রবীন্দ্র সঙ্গীত এবং বসুদেব বিশ্বাসের কাছে শাস্ত্রীয় সঙ্গীতের তালিম নেন। পরে ১৯৯৮ সালে তিনি ছায়ানটে রবীন্দ্র সঙ্গীত বিভাগে ভর্তি হন এবং তিনি বছর রবীন্দ্র সঙ্গীতের তালিম নেন।
কৃষ্ণকলির প্রথম একক অ্যালবাম "সূর্যে বাঁধি বাসা" বেঙ্গল মিউজিকের ব্যানারে ২০০৭ সালে প্রকাশিত হয়। অ্যালবামটির সঙ্গীত পরিচালনা করেছেন শায়ান চৌধুরী অর্ণব। এই অ্যালবামের "যাও পাখি" গানের জন্য তিনি ১১তম মেরিল-প্রথম আলো পুরস্কারে শ্রেষ্ঠ গায়িকা বিভাগে প্রথমবারের মত মনোনয়ন পান এবং পুরস্কার লাভ করেন। ২০০৯ সালে তিনি গিয়াস উদ্দিন সেলিম পরিচালিত "মনপুরা" চলচ্চিত্রে "যাও পাখি বলো তারে" গানে কণ্ঠ দেন এবং চন্দনা মজুমদারের সাথে যৌথভাবে শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
তার দ্বিতীয় একক অ্যালবাম "আলোর পিঠে আঁধার" ২০১১ সালের ফেব্রুয়ারি মাসে জি-সিরিজের ব্যানারে প্রকাশিত হয়। এতে মোট গান রয়েছে ৮টি। সব কয়টি গানের কথা লিখেছেন ও সুর তিনি নিজেই এবং সঙ্গীত পরিচালনা করেছেন অর্ক সুমন ও রোকন ইমন। এতে গায়ক বব মার্লের অনুকরণে একটি গান ও একটি আরাধনা সঙ্গীত রয়েছে। এই অ্যালবামের জন্য তিনি ১৪তম মেরিল-প্রথম আলো পুরস্কারে দ্বিতীয়বারের মত শ্রেষ্ঠ গায়িকার পুরস্কারে মনোনয়ন লাভ করেন। পরের বছর অক্টোবরে তার তৃতীয় একক অ্যালবাম "বুনোফুল" প্রকাশিত হয়। এতে মোট ৯টি গান রয়েছে, যার মধ্যে ২টি সাঁওতালি গান রয়েছে। গান দুটি হল "ফুলগাছটি লাগাইছিলাম" ও "কালো জলে কুজলা তালে"। অ্যালবামটি প্রকাশ করে বেঙ্গল মিউজিক। ২০১৪ সালে মাসরম এন্টারটেইনমেন্ট অনলাইনে অ্যালবামটি প্রকাশ করে। এই অ্যালবামের জন্য তিনি ১৫তম মেরিল-প্রথম আলো পুরস্কারে তৃতীয়বারের মত শ্রেষ্ঠ গায়িকা বিভাগে মনোনীত হন। ২০১৬ সালে তিনি তার চতুর্থ একক অ্যালবামের কাজ শুরু করেন। এছাড়া তিনি গিয়াস উদ্দিন সেলিম পরিচালিত "স্বপ্নজাল" চলচ্চিত্রে "থেমে থাকে উদাস দুপুর" গানে কণ্ঠ দিয়েছেন। গানটির সঙ্গীত পরিচালনা করেছেন শায়ান চৌধুরী অর্ণব।
কৃষ্ণকলি ২০১০ সালে সঙ্গীত পরিচালক ও গিটারিস্ট অর্ক সুমনের সাথে বিবাহ বন্ধনে আবদ্ধ হন। অর্ক 'সমগীত' গানের দলের সাথে গান করেন এবং কৃষ্ণকলির সাথে গিটার বাজান।
২০১৭ তুরস্কে উইকিপিডিয়া বন্ধ
তুরস্ক সরকার ২০১৭ সালের ২৯ এপ্রিল সকল ভাষার উইকিপিডিয়ার অনলাইন একসেসে বন্ধ করে দেয়।
উইকিপিডিয়ার তুর্কী ভাষার সংস্করণ তুর্কী উইকিপিডিয়া ২০০২ সালে যাত্রা শুরু করে এবং 2022 পর্যন্ত এতে নিবন্ধ সংখ্যা টি এবং জন ব্যবহারকারী, জন প্রশাসক ও টি ফাইল আছে; অধিকন্তু তুর্কী উইকিপিডিয়ায় উইকিপিডিয়ানদের সম্মিলিত সম্পাদনা সংখ্যা টি।
অশোকনগর রোড রেলওয়ে স্টেশন
অশোকনগর রোড রেল ষ্টেশন শহরের একটি প্রাথমিক রেল হাব সাধারণত এখানকার মানুষেরা এই রেল ষ্টেশনকেই ব্যবহার করেন কলকাতা শহর ও শহরতলিতে আসার জন্য। এই স্টেশনের ব্যস্ততম সময় হল সকালবেলা এবং সন্ধ্যেবেলা।এই স্টেশনে ২ টি প্লাটফর্ম রয়েছে এর ।এই প্লাটফর্ম দুটি পার্শীয় প্লাটফর্ম। এই রেল স্টেশন দিয়ে প্রতিদিন ৩৫ জোড়া ট্রেন চলাচল করে(২০১৫)।
স্টেশনটি সমুদ্র সমতল থেকে প্রায় ৯ মিটার উচুতে অবস্থিত।
স্টেশনটি অশোকনগর কল্যানগড় পৌরসভার অন্তর্গত।ওই স্টেশনটির পূর্ববর্তী স্টেশন হল গুমা ও পরবর্তী স্টেশন হল হাবরা রেলওয়ে স্টেশন।স্টেশনটি বৃহত্তর হাবরা বা হাবরা নগর বা হাবরা শহরপুঞ্জের অন্তর্গত।
হাবিব গ্রুপ
হাবিব গ্রুপ একটি বিশিষ্ট বাংলাদেশী শিল্প প্রতিষ্ঠান। ১৯৪৭ সালে চট্টগ্রামে এটি প্রতিষ্ঠিত হয়, এতে ২০০০০ এরও বেশি লোক নিয়োজিত রয়েছে। এটি বস্ত্র, বিমান, সিমেন্ট, ইস্পাত, রিয়েল এস্টেট, বীমা এবং ব্যাংকিং ব্যবসায় পরিচালনা করে। তাছাড়াও এটি রিজেন্ট এয়ারওয়েজের মূল সংস্থা, এটি বাংলাদেশী একটি প্রাইভেট এয়ারলাইন, এবং রিজেন্ট পাওয়ার লিমিটেডেরও মূল সংস্থা, যেটি একটি পাওয়ার জেনারেটিং কোম্পানি।
কানাডীয় রকি পর্বতের উদ্যানসমূহ বিশ্ব ঐতিহ্যবাহী স্থান
কানাডিয়ান রকি মাউন্টেন উদ্যানসমূহ কানাডিয়ান রকিজ-এ অবস্থিত একটি ইউনেস্কো বিশ্ব ঐতিহ্যবাহী স্থান। এর মধ্যে আছে চারটি জাতীয় উদ্যান, যথা - 
তিনটি ব্রিটিশ কলম্বিয়া প্রাদেশিক উদ্যান, যথা -
উদ্যানগুলিতে পাহাড়, হিমবাহ, উষ্ণ প্রস্রবণ ও উত্তর আমেরিকান প্রধান নদীর উৎস আছে, যথা -
এলাকাটি এর প্রাকৃতিক সৌন্দর্য ও জীব বৈচিত্রের জন্য বিখ্যাত। এর মধ্যে বুরগিজ শেল নামক একটি জায়গা আছে, যা একক ভাবে ১৯৮০-১৯৮৪ বিশ্ব ঐতিহ্যবাহী স্থান ছিল, কানাডিয়ান রকি মাউন্টেন উদ্যানসমূহতে অন্তর্ভুক্তির আগে।
দক্ষিণ এশিয়া কৃত্রিম উপগ্রহ
দক্ষিণ এশিয়া কৃত্রিম উপগ্রহ হলো ভারতের তৈরি একটি কৃত্রিম উপগ্রহ, যা যোগাযোগ ও দুর্যোগ মোকাবেলায় দক্ষিণ এশিয়ার দেশগুলোকে সহায়তা করবে। ২০১৭ সালের ৫মে এই কৃত্রিম উপগ্রহ মহাকাশে উৎক্ষেপ করা হয়।
২০১৪ সালে কাঠমুন্ডুতে অনুষ্ঠিত সার্ক সম্মেলনে দক্ষিণ এশিয়ার দেশগুলোর জন্য একটি কৃত্রিম উপগ্রহ তৈরির ঘোষণা দেয় ভারত। তখন এর নামকরণ করা হয় "সার্ক কৃত্রিম উপগ্রহ"। কিন্তু পাকিস্তান এই কৃত্রিম উপগ্রহের সাথে যুক্ত হতে অনিচ্ছা প্রকাশ করায় এর নাম রাখা হয় দক্ষিণ এশিয়া কৃত্রিম উপগ্রহ। এর নির্মাণ খরচ পড়েছে ৪৫০ কোটি ভারতীয় রুপি। ৫মে শুক্রবার ভারতের স্থানীয় সময় বিকেল ৫টা ২৭ মিনিটে ভারতের অন্ধ্র প্রদেশের শ্রীহরিকোটা সতীশ ধাওয়ান মহাকাশ কেন্দ্র থেকে কৃত্রিম উপগ্রহটি সফলভাবে উৎক্ষেপণ করা হয়। 
দক্ষিণ এশিয়া কৃত্রিম উপগ্রহের ওজন ২১৯৫ কেজি। এতে ১২টি কু-ব্যান্ড ট্রান্সপন্ডার রয়েছে।
ভারত তার প্রতিবেশী দেশগুলোর জন্য "উপহার" স্বরূপ দক্ষিণ এশিয়া কৃত্রিম উপগ্রহ তৈরি করে। এই কৃত্রিম উপগ্রহের সুবিধা নেওয়া থেকে পাকিস্তান নিজেকে প্রত্যাহার করে নেয়।এই কৃত্রিম উপগ্রহ আবহাওয়ার পূর্বাভাস, দুর্যোগ পরিস্থিতিতে জরুরি যোগাযোগ, দূরশিক্ষণ, দূর-চিকিৎসা ও অন্যান্য প্রযুক্তির ক্ষেত্র সম্প্রসারণ করবে। আকাশে অবস্থান করে ভূ-পর্যবেক্ষণ, খনিজ পদার্থ, পানির উৎসের সন্ধান, এমনকি প্রাকৃতিক দুর্যোগের পূর্বাভাসেও এই কৃত্রিম উপগ্রহটি বড় ভূমিকা নিতে পারবে
মফিজুর রহমান
মফিজুর রহমান (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মফিজুর রহমানের জন্ম ফেনী জেলার দাগনভূঁইয়া উপজেলার সিন্দুরপুর ইউনিয়নের নোয়াদ্দা গ্রামে। তাঁর বাবার নাম নেয়ামতউল্লা ফরাজী এবং মায়ের নাম রাহাতুনের নেছা। তাঁর স্ত্রীর নাম ফজিলতের নেছা। তাঁদের দুই ছেলে ও দুই মেয়ে।
ইপিআরে চাকরি করতেন মফিজুর রহমান। ১৯৭১ সালে কর্মরত ছিলেন ঢাকার পিলখানা সদর দপ্তরে। ২৫ মার্চ রাতে পাকিস্তান সেনাবাহিনীর বালুচ রেজিমেন্ট তাঁদের আক্রমণ করে। তাঁরা সেই আক্রমণ প্রতিরোধের চেষ্টা করেও ব্যর্থ হন। কিছুক্ষণের মধ্যেই ভেঙে পড়ে তাঁদের প্রতিরোধ। বেশির ভাগ ইপিআর সদস্য পাকিস্তান সেনাবাহিনীর হাতে নিহত হন। তিনিসহ অল্প কিছুসংখ্যক পিলখানা থেকে পালিয়ে যেতে সমর্থ হন। পরে তাঁরা সমবেত হন বুড়িগঙ্গা নদীর ওপারে। সেখান থেকে তাঁরা নরসিংদীর পাঁচদোনায় যান। প্রতিরোধযুদ্ধ শেষে তিনি যুদ্ধ করেন ৩ নম্বর সেক্টরে।
১৯৭১ সালের ১৩-১৪ এপ্রিল ভৈরব-নরসিংদীর মাঝে রামনগর রেলসেতুতে সকালে মফিজুর রহমান দেখতে পেলেন দূরে একদল পাকিস্তানি সেনা। তিনি তাঁর দলের মুক্তিযোদ্ধাদের নিয়ে দ্রুত প্রতিরক্ষা অবস্থান নিলেন। এর মধ্যেই পাকিস্তানি সেনারা চলে এল তাঁদের প্রতিরক্ষা অবস্থানের কাছে। সঙ্গে সঙ্গে গর্জে উঠল তাঁদের সবার অস্ত্র। পাকিস্তানি সেনারাও পাল্টা আক্রমণ করল। যুদ্ধ চলতে থাকল। মফিজুর রহমান তাঁর সহযোদ্ধাদের নিয়ে বিপুল বিক্রমে যুদ্ধ করলেন। সারা রাত গোলাগুলি চলল। পরদিন সকাল থেকে শুরু হলো তাঁদের ওপর বিমান হামলা। চারদিকে বাড়িঘর-গাছপালা দাউ দাউ আগুনে জ্বলতে থাকল। একটু পর হেলিকপ্টার থেকে নামল পাকিস্তান সেনাবাহিনীর কমান্ডো দল। মুক্তিযোদ্ধারা প্রায় অবরুদ্ধ। এদিকে যুদ্ধ চালিয়ে যাওয়ার মতো গোলাবারুদ তাঁদের হাতে নেই। ক্ষুধায়ও তাঁরা বেশ কাতর। গত তিন-চার দিন সামান্য খাবার খেয়েছেন। জীবনমৃত্যুর সন্ধিক্ষণেও তাঁরা বিচলিত হলেন না। 
এর আগে ২৬ মার্চ ঢাকার পিলখানা ইপিআর সদর দপ্তর থেকে পালিয়ে যাওয়া একদল সৈনিক সমবেত হয়েছিলেন নরসিংদীর পাঁচদোনায়। সেখানে তাঁরা যোগ দেন ময়মনসিংহ থেকে আসা মতিউর রহমানের (বীর প্রতীক) নেতৃত্বাধীন প্রতিরোধযোদ্ধাদের সঙ্গে। ঢাকা-নরসিংদী সড়কের করইতনী, বাবুরহাট, পাঁচদোনাসহ আরও কয়েক স্থানে যুদ্ধের পর তাঁরা প্রতিরক্ষা অবস্থান নেন। ভৈরব-নরসিংদীর মাঝের রামনগর এলাকায়। ১৩ এপ্রিল পাকিস্তান সেনাবাহিনী সেখানে তাঁদের আক্রমণ করে। মুক্তিযোদ্ধারা বিশেষত ইপিআর সৈনিকরা সুলতান আহমেদ (বীর বিক্রম), আবদুল মালেক ও মফিজুর রহমানের নেতৃত্বে সাহসিকতার সঙ্গে পাকিস্তান সেনাবাহিনীর আক্রমণ প্রতিহত করেন। সারা দিন ও রাত সেখানে যুদ্ধ চলে। যুদ্ধ চলা অবস্থায় পাকিস্তান সেনাবাহিনী কয়েকবার ঝটিকা আক্রমণ চালিয়ে সামনে এগোতে চেষ্টা করে। প্রতিবারই মুক্তিযোদ্ধারা তা প্রতিহত করেন। পরদিন সকাল থেকে পাকিস্তান বিমানবাহিনীর বিমান মুক্তিযোদ্ধাদের অবস্থানের ওপর গুলিবর্ষণ করতে থাকে। পাকিস্তান সেনাবাহিনী একপর্যায়ে পাঁচ-ছয়টি হেলিকপ্টার দিযে মুক্তিযোদ্ধাদের অবস্থানের চারপাশে কমান্ডো নামায়। এতে মুক্তিযোদ্ধারা চারদিক থেকে প্রায় অবরুদ্ধ হয়ে পড়েন। তখন মুক্তিযোদ্ধাদের গুলি প্রায় নিঃশেষিত। ফলে তাঁরা জীবনমৃত্যুর সন্ধিক্ষণে পড়ে যান। শেষ পর্যন্ত তাঁরা অনেক কষ্টে পশ্চাদপসারণ করে কিশোরগঞ্জের কুলিয়ারচরে সমবেত হন।
মোহাম্মদ নাসির
মোহাম্মদ নাসির (জন্ম: ১৯০২- মৃত্যু: ১৮ এপ্রিল, ১৯৭৯) একজন বাংলাদেশী গীতিকার, সুরকার ও লোকশিল্পী। তিনি চট্টগ্রামের মরমি ও আঞ্চলিক গানের কিংবদন্তী শিল্পী। কলকতার এইচএমভি থেকে জগন্ময় মিত্রের তত্ত্বাবধানে ১৯৩২ সালে মোহাম্মদ নাসিরের মাইজভাণ্ডারী ও আঞ্চলিক গানের রেকর্ড বের হয়।
মোহাম্মদ নাসির ১৯০২ সালে চট্টগ্রামের ডবলমুরিং থানার সরাইপাড়ায় জন্মগ্রহণ করেন। তার পিতার নাম আবদুল হামিদ এবং মাতার নাম মাহতাবজান।
গানের প্রতি নাসিরের ঝোঁক ছিল শৈশব থেকেই। গানের আসরের খবর পেলেই সেখানেই হাজির হতেন তিনি। গানের কারণে লেখাপড়াও বেশিদূর করেননি। লোকমান খাঁ সেরওয়ানি তাকে গান শেখার জন্য ওস্তাদ সালামত আলী দেওয়ানের কাছে নিয়ে যান। তবে তার আগেই নাসির উপমহাদেশের খ্যাতিমান সংগীতসাধক ওস্তাদ মোহাম্মদ হোসেন খরুর সান্নিধ্যে আসেন। তবে সঙ্গীতে তার হাতেখড়ি আর্য্য সংগীতের ওস্তাদ সুরেন্দ্র লাল দাশের হাতে।
মোহাম্মদ নাসির চট্টগ্রামের গানকে নিয়ে গেছেন উপমহাদেশীয় গণ্ডিতে। তার কণ্ঠেই প্রথম হিন্দুস্থান রেকর্ড থেকে চট্টগ্রামের গানের রেকর্ড বের হয়েছে। ১৯৩২ সালে জগন্ময় মিত্রের তত্ত্বাবধানে কলকতার বিখ্যাত হিজ মাস্টার্স ভয়েজ (এইচএমভি) থেকে তার গ্রামোফোন রেকর্ড বের হয়েছিল। রেকর্ডকৃত গান দুটিই মাইজভাণ্ডারী গান, বাঁশী বাজে হৃদমন্দিরে কে বাঁশি ফুঁকে ও দয়াল ভাণ্ডারী তোরে চিনব কেমনে। দুই বছর পর এখান থেকেই তার কণ্ঠে চট্টগ্রামের আঞ্চলিক গানের প্রথম গ্রামোফোন রেকর্ড প্রকাশিত হয়। রেকর্ডকৃত গান দুটি হল চাঁন মুখে মধুর হাসি/দেবাইল্যা বানাইল মোরে সাম্পানর মাঝি।
মার্ডার (২০০৪-এর চলচ্চিত্র)
মার্ডার (; "হত্যা") হচ্ছে ২০০৪ সালের এপ্রিল মাসের ২ তারিখে মুক্তিপ্রাপ্ত একটি হিন্দি চলচ্চিত্র যেটির লেখক এবং পরিচালক ছিলেন অনুরাগ বসু। চলচ্চিত্রটি ২০০২ সালে মুক্তি পাওয়া ইংরেজী চলচ্চিত্র 'আনফেইথফুল'-এর পুনঃনির্মাণ যদিও পুরোপুরি নয় কারণ আনফেইথফুলের নায়িকার সঙ্গে একটি অপরিচিত পুরুষের ব্যভিচার হয় অপরদিকে মার্ডারে সিমরান (মল্লিকা শেরাওয়াত) আগে থেকেই সানি (ইমরান হাশমী)কে চিনত, তারা কলেজে পড়াকালীন প্রেমিক-প্রেমিকা ছিলো।
সিমরান নামের এক তরুণী ব্যাংককে তার মৃত বড় বোনের স্বামীর সাথে বিবাহিত অবস্থায় বাস করে এক পুত্র সহ। সিমরানের সঙ্গে তার বড় বোনের স্বামী সুধীর সহবাস করেনা বিধায় সিমরান মনঃক্ষুণ্ণ থাকে। একদা সে ব্যাংককেরই এক বৃষ্টিস্নাত দিনে রাস্তায় ট্যাক্সি খুঁজতে যেয়ে তার কলেজ জীবনের বন্ধু এবং প্রেমিক সানির সামনে পড়ে যায়।
এই সানির বাসায় যায় সিরমান, তাদের মধ্যকার পুরনো বন্ধুত্বটা আবার চাঙ্গা হয়ে ওঠে এবং সানি সিমরানের শরীর ভোগ করে। সিমরান একদিন তার বোনের ছেলেকে বিদ্যালয় থেকে আনতে যেয়ে দেরী করে ফেলে এবং আরো বিভিন্ন ঘটনার প্রেক্ষিতে সুধীর সিমরানের পেছনে গোয়েন্দা লাগিয়ে দেয় এবং ঐ গোয়েন্দা সিমরানকে সানির সঙ্গে দেখে ফেলে। সিমরান সানিকে একদিন অন্য একটি মেয়ের সঙ্গে দেখে ফেলে এবং সানিকে ছুরি দিয়ে খোঁচা মারে রাগের মাথায়, অপরদিকে আরেকদিন সুধীর সানির বাসায় গিয়ে তাকে পিটিয়ে রক্তাক্ত করে মাটিতে পুঁতে রাখে। দুইদিক দিয়েই সিমরান এবং সুধীর পুলিশের কাছে নিজেদেরকে হত্যাকারী দাবী করে। সানিকে তার এক বান্ধবী পুঁতে রাখা মাটি থেকে বের করে আনে এবং পরে সানি সুধীরকে মারতে গেলে পুলিশ সানিকে গুলি করে এবং সে মারা যায়।
গরম মশলা (২০০৫-এর চলচ্চিত্র)
গরম মশলা ২০০৫ এ মুক্তি পাওয়া একটি হিন্দি চলচ্চিত্র যেটি প্রিয়দর্শন পরিচালনা করেন।
মাকরান্দ ওরফে ম্যাক এবং স্যাম 'গরম মশলা' নামের একটি কম্পানিতে আলোকচিত্রগ্রাহক হিসেবে কাজ করে। ম্যাকের আগেই একটা প্রেমিকা আছে যার নাম অঞ্জলি। কিন্তু তারপরেও ম্যাক বিভিন্ন মেয়েদের পিছনে ঘুরে, তাদেরকে ডেটিং এ নিয়ে যায়। ম্যাক একদা আলাদা একটা বাসা ভাড়া নিয়ে তিনজন এয়ার হোস্টেসের সাথে বন্ধুত্ব করে আলাদা আলাদাভাবে তাদের একে অপরকে না জানিয়ে। ম্যাক অনেক ঝামেলায় পড়ে, স্যাম তাকে সাহায্য করে। অঞ্জলি শুরু থেকে শেষ পর্যন্ত ম্যাককে ভালোবাসতে থাকে এবং তাকে বিয়ে করতে রাজি হয়।
মিস্টার ইয়া মিস
মিস্টার ইয়া মিস (জনাব নাকি জনাবা) ২০০৫ এর ২ ডিসেম্বরে মুক্তিপ্রাপ্ত একটি হিন্দি চলচ্চিত্র যেখানে আফতাব শিবদাসানি একদিন ঘুম থেকে উঠে দেখেন যে তিনি নারী হয়ে গেছেন।.
একজন অসচ্চরিত্র ব্যক্তি আকস্মিকভাবে তার অনেক মেয়েবন্ধুদের মধ্য হতে একজনের দ্বারা মারা যায়। সে তখন এক নারীদেহে মূর্ত হয়। এটা তার জন্য কোন দ্বিতীয় সুযোগ নয় তবে তার আগের জীবনের কাজের শাস্তি।
ধীরে ধীরে নারীদের মতো জীবনধারণ করে সে তার ভুলগুলো বুঝতে পারে।
মেদচেজির
মেদচেজির (বাংলা: "জোয়ার") হল একটি তুর্কি টিন-ড্রামা যা ১৩ই সেপ্টেম্বর থেকে ২০১৫-এর জুন পর্যন্ত তুরস্কের স্টার টিভিতে সম্প্রচারিত হয়। এটি মার্কিন ধারাবাহিক দ্য ও. সি. এর পুনর্নির্মাণ। নাটকটিতে তুরস্কের ইস্তাম্বুলের আলতিনকয় এলাকার সমুদ্রতটে অবস্থিত একদল কিশোর-কিশোরী ও তাঁদের পরিবারের কাল্পনিক জীবন তুলে ধরা হয়েছে। এর ঘটনা মূলতইয়ামান কোপার নামক এক দরিদ্র পরিবারের ছেলের জীবনকে কেন্দ্র করে প্রবাহিত হয়েছে যে তার কৈশোর জীবনে এক বিপর্যস্ত পরিবার এবং দারিদ্র্যের কশাঘাতের মধ্য দিয়ে বড় হয়েছে। সে মিরা নামক এক ধনী কিশোরীর প্রেমে পড়ে, এবং মিরা ও মিরার পরিবারের মন জয় করার জন্য বহু কঠিন পরিস্থিতির মোকাবিলা করে।
৩৬ ভায়াদিনিলে
৩৬ ভায়াদিনিলে (৩৬ বছর বয়সে) ২০১৫ সালের একটি তামিল চলচ্চিত্র। চলচ্চিত্রটির পরিচালক ছিলেন রশান এ্যান্ড্রুস, কাহিনী লিখেছিলেন ববি সঞ্জয় এবং প্রযোজক ছিলেন অভিনেত্রী জ্যোতিকার স্বামী সুরিয়া, তিনি তার ২ডি এন্টারটেইনমেন্ট দ্বারা প্রযোজনা করেন। চলচ্চিত্রটিতে জ্যোতিকা এবং তার স্বামীর চরিত্রে রহমান অভিনয় করেন।
৩৬ বছর বয়সী বসন্তী (জ্যোতিকা) রাজস্ব বিভাগের একজন ইউডি ক্লার্ক। তার স্বামী তামিলসেলভান (রহমান) অল ইন্ডিয়া রেডিওতে কাজ করেন। তামিলসেলভান আয়ারল্যান্ডে অভিবাসী হিসেবে যেতে চায় কিন্তু বসন্তী তার সঙ্গে যেতে পারেনা কারণ অধিকাংশ আইরিশ কোম্পানি তার চাকরির আবেদন খারিজ করে দেয় তার বয়সের কারণে। বসন্তীর জীবনে গুরুত্বপূর্ণ কিছু নেই সে সংসারজীবন করে কিন্তু একটি পরিবর্তনের আশা করে।
একদিন, বসন্তীকে পুলিশ মহাপরিদর্শক রাজন (নচ্ছর) তার অফিসে আহ্বান করে এবং বসন্তীকে জানানো হয় যে যে ভারতের রাষ্ট্রপতি তার সাথে কথোপকথন করতে চান। রাষ্ট্রপতিকে সামনে দেখেই বসন্তী মূর্ছা যান এবং ফেসবুকে সবাই তাকে নিয়ে এ ব্যাপারে তামাশা করে এবং কিছুদিন পরেই তার স্বামী এবং কন্যা মিথিলা (অমৃতা অনিল) আয়ারল্যান্ডে চলে যায়।
বসন্তীর পুরনো সহপাঠী সুসান ডেভিড (অবিরামী) এখন একজন সফল সিএমও (চীফ মার্কেটিং অফিসার), সে বসন্তীকে তার সাহসী, দৃঢ় ইচ্ছাসম্পন্ন চরিত্রকে স্মরণ করিয়ে দেয় এবং সে তার ছোট আত্ম, বড় স্বপ্ন ও আকাঙ্ক্ষার সাথে একটি নারীকে পুনরায় আবিষ্কার করতে অনুপ্রাণিত করে। বসন্তী, যিনি তার জীবনের বড় লক্ষ্য আছে উৎসাহিত করা হয়, একটি বিবাহের ক্যাটারিং আদেশ মাধ্যমে একটি ধারণা পায় তিনি বিষাক্ত কীটনাশক দিয়ে স্প্রে করা অসুখী বাজারের সবজি সম্পর্কে শিখেছেন, এবং তার আশেপাশের অন্যান্য মহিলাকে তাদের পরিবারের কল্যাণে তাদের নিজস্ব গ্রীনহাউস শুরু করার জন্য আপিল করার সময় তার হোম গ্রিনহাউজকে সংশোধন করে। সুসান অঞ্চলের বার্ষিক স্থাপত্য কনফারেন্সে তার একটি স্লট পায়, যা দেশটির বড়ভাইদের দ্বারা অনুপ্রাণিত হয় এবং জৈব গ্রিনহাউস চাষের ধারণা সম্পর্কে তার বক্তৃতা দর্শকদের দ্বারা ভালভাবে গ্রহণ করে। বিরোধিতা এবং তার স্বামীর সমর্থন অভাব সত্ত্বেও, বসন্তী তার নতুন প্রকল্প সঙ্গে চলতে থাকে, যা একটি বড় সাফল্য পরিণত হিসাবে তিনি বিবাহের ক্যাটারিং আদেশ চাহিদা পূরণ এবং তার ধারণা বাস্তবায়ন সক্ষম ছিল। তিনি তার প্রচেষ্টা জন্য আঞ্চলিক ও জাতীয় প্রশংসা পান। এই সাফল্যের পর, বসন্তী আবারও ভারতের রাষ্ট্রপতির আমন্ত্রণ পায়। এই সময়, বসন্তী অবিচ্ছিন্ন এবং চূড়ান্তভাবে রাষ্ট্রপতির প্রশ্নের উত্তর দেয়, এবং অবশেষে তার স্বামী এবং কন্যা সম্মান এবং উপলব্ধি জিতেছে।
নুরুননাহার ফয়জননেসা
নুরুননাহার ফয়জননেসা (জন্ম: ১৯৩১ - মৃত্যু: ৩১ মার্চ, ২০০৪) বাংলাদেশের নারী শিক্ষাবিদ। তিনি ঢাকা বিশ্ববিদ্যালয়ের নির্বাচিত সিন্ডিকেট এবং জাতীয় বেতন কমিশনের প্রথম নারী সদস্য।
নুরুননাহার ফয়জননেসার জন্ম ১৯৩১ সালে। তাঁর বাবার নাম খান সাহেব কাজী সদরুল। তিনি কলকাতার শাখাওয়াত মেমোরিয়াল বালিকা বিদ্যালয় এবং ভিক্টোরিয়া ইন্সস্টিটিউটে পড়াশোনা করেন। পরবর্তীতে তিনি চট্টগ্রাম সরকারি কলেজ থেকে ১৯৪৯ সালে স্নাতক সম্পন্ন করেন এবং ঢাকা বিশ্ববিদ্যালয় থেকে রাষ্ট্রবিজ্ঞান বিষয়ে স্নাতকোত্তর ডিগ্রি অর্জন করেন। শিক্ষাজীবন শেষে তিনি ঢাকা টিচার্স ট্রেনিং কলেজে প্রভাষক হিসেবে যোগ দেন। ১৯৬০ সালে যুক্তরাষ্ট্র সরকারের পূর্ণাঙ্গ বৃত্তি পেয়ে উচ্চতর ডিগ্রি অর্জন করেন।
১৯৬৯ সালে নুরুননাহার ফয়জননেসা ঢাকা বিশ্ববিদ্যালয়ের ল্যাবরেটরি স্কুলে অধ্যক্ষ হিসেবে যোগ দেন। পরবর্তীতে তিনি ঢাকা বিশ্ববিদ্যালয়ের ইন্সটিটিউট অব এডুকেশন অ্যান্ড রিচার্স (আইইআর) বিভাগে যোগ দেন এবং ১৯৯৪ সালে অধ্যাপক হিসেবে অবসর নেন। ঢাকা বিশ্ববিদ্যালয়ের রোকেয়া হলের প্রভোস্ট হিসেবেও দায়িত্ব পালন করেন নুরুননাহার ফয়জননেসা। দীর্ঘ কর্মজীবনের পাশাপাশি তিনি রেডিও বাংলাদেশ, ঢাকা বিশ্ববিদ্যালয় সিনেট, ঢাকা বিশ্ববিদ্যালয় সিন্ডিকেট, পে কমিশন, বাংলাদেশ পাবলিক অ্যাডমিনিস্ট্রেশন সেন্টার, ছায়ানট পর্ষদ, এশিয়ান রিজিওনাল পপুলেশন অ্যাসোসিয়েশন, রোকেয়া শাখাওয়াত অ্যালামনাই অ্যাসোসিয়েশন, বেগম রোকেয়া প্রবীন আবাসসহ নানা সংগঠন ও প্রতিষ্ঠানের সঙ্গে যুক্ত ছিলেন। এছাড়া তিনি কর্মজীবী নারীদের সন্তানদের লালন-পালন কেন্দ্র ছায়ানীড়ের প্রতিষ্ঠাতা ছিলেন।
নুরুননাহার ফয়জননেসা’র স্বামী অধ্যাপক সৈয়দ মকসুদ আলী ঢাকা বিশ্ববিদ্যালয়ের শিক্ষক ছিলেন। তার কন্যা সাদিয়া আফরিন মল্লিক সাংবাদিক হিসেবে কর্মরত আছেন।
সামাজিক উদারনীতিবাদ
সামাজিক উদারনীতিবাদ হচ্ছে একটি রাজনৈতিক মতবাদ যেটি বিশ্বাস করে যে ব্যক্তি-স্বাধীনতার একটি সামাজিক বিচার থাকা দরকার। প্রাচীন উদারনীতিবাদের মত সামাজিক উদারনীতিবাদ বাজার অর্থনীতির পক্ষে এবং নাগরিক-রাজনৈতিক স্বাধীনতা বাড়ানোর কথা বলে। তবে প্রাচীন উদারনীতিবাদের সঙ্গে এটির পার্থক্য আছে একজায়গায় সেটি হলো জনগণের অর্থনীতি, চিকিৎসা সেবা এবং শিক্ষার ব্যবস্থা করার দায়িত্ব সরকারকে নিতে হবে। সামাজিক উদারনীতিবাদ নীতিতে জনগণের মঙ্গল সব মানুষকে ব্যক্তিগত স্বাধীনতা দেওয়ার মাধ্যমেই সূচিত হবে বলে মনে করা হয়। সামজিক উদারনীতিবাদের নীতি ২য় বিশ্বযুদ্ধ শেষ হওয়ার পরে পুঁজিতান্ত্রিক দেশগুলোর প্রধান নীতি হয়ে ওঠে। সামাজিক উদারনীতিবাদী রাজনৈতিক দলগুলো সাধারণত মধ্যমপন্থী কিংবা মধ্য-বামপন্থী হয়।
সামাজিক উদারনীতিবাদ মহামন্দা এর পরে আলোকিত হিসেবে দেখা দেয়।
উনিশ শতকের শেষের দিকে 'প্রাচীন উদারনীতিবাদ' এর নীতি দ্বারা ব্রিটেনের অর্থনীতি নষ্ট হয়ে যাচ্ছিল, দারিদ্র্যতা বাড়ছিলো, বাড়ছিলো বেকারত্ব, শ্রমিকরা অশান্তিতে ভুগে আন্দোলন করা শুরু করছিল। এসকল জিনিশ দেখে বিভিন্ন রক্ষণশীল সমাজতত্ত্ববিদ 'উদারনীতিবাদ' এর বিরোধিতা করতে থাকেন। অনেক সমালোচকদের মধ্যে চার্লস ডিকেন্স, টমাস কার্লাইল এবং ম্যাথু এ্যার্নল্ডও ছিলেন।
জন স্টুয়ার্ট মিল ব্রিটেনে নতুন মতবাদের প্রচলন ঘটান, অর্থনীতি, সমাজ, নারীবাদ, শিক্ষাব্যবস্থা সবকিছুতেই তিনি আমূল পরিবর্তন নিয়ে আসেন। জন স্টুয়ার্ট মিলের হাত ধরে ব্রিটেনে নতুন সামাজিক নীতি আসে, যার মাধ্যমে ধীরে ধীরে জনগণ সুফল লাভ করতে শুরু করে। নতুন মতবাদ অনুযায়ী সকল মানুষ (নারীসহ) সব ধরণের কাজে অংশগ্রহণ করার সুযোগ পেয়েছিল, যদিও সামরিক বাহিনীতে নারীদের তখনো নেওয়া শুরু হয়নি।
উনবিংশ শতকের শেষের দিকে এবং বিংশ শতাব্দীর শুরুর দিকে ব্রিটেনে 'নব উদারনীতিবাদী' নামে কিছু লোক দেখা দেন। এইসব নব উদারনীতিবাদীরা আগের উদানীতিবাদ বাতিলের পক্ষে জোর প্রচারণা চালান এবং জনগণের অর্থনৈতিক, সামাজিক এবং সাংস্কৃতিক জীবনে সরকারের দায় নিতে হবে বলে ব্যাখ্যা দেন। তারা যেসব মতবাদের অবতারণা করেছিলেন সেগুলো আজ 'সামাজিক উদারনীতিবাদ' হিসেবে পরিগণিত। নব উদারনীতিবাদীদের মধ্যে ছিলেন থমাস হিল গ্রীন, লেওনার্ড হবহাউজ এবং জন এ. হবসন, ইনারা ব্যক্তি স্বাধীনতাকে অনেক গুরুত্ব দিয়েছিলেন, তারা বলেছিলেন সামাজিক এবং অর্থনৈতিক অবস্থার পরিবর্তনের মাধ্যমে তারা তাদের অভীষ্ট লক্ষ্যে পৌছতে পারবেন। তাদের চিন্তা অনুযায়ী জনগণের সব চাহিদাঃ খাদ্য, বস্ত্র, ঘর, চিকিৎসা, শিক্ষা, যৌনতা, বন্ধুত্ব ইত্যাদি সব মৌলিক এবং গৌণ চাহিদা মিটাতে হবে, এবং এ জন্যে ব্যক্তি স্বাধীনতা চালু করতে হবে, এসকল জিনিশ শুধুমাত্র সরকারের জোর প্রচেষ্টা দ্বারাই হতে পারে বলে তারা বলতেন।
হেনরি ক্যাম্পবেল ব্যানারম্যান (প্রধানমন্ত্রীঃ ১৯০৫-১৯০৮), হার্বার্ট হেনরি এ্যাসকুইথ (প্রধানমন্ত্রীঃ '০৮-'১৬) এবং ১৯১৬ সাল থেকে ১৯২২ সাল পর্যন্ত প্রধানমন্ত্রী হিসেবে দায়িত্বপালনকারী ড্যাভিড লয়েড জর্জ ব্রিটেনের সমাজে নব উদারনীতিবাদের আইন-কানুন চালু করেছিলেন, প্রথম বিশ্বযুদ্ধের আগে ইনারাই ছিলেন ব্রিটিশ সরকারব্যবস্থার উদারনীতিবাদী। দ্বিতীয় বিশ্বযুদ্ধের পর 'লেবার পার্টি' আরেক নব উদারনীতিবাদী হিসেবে আত্মপ্রকাশ করে, জন ম্যানার্ড কিনেস এবং উইলিয়াম বেভারেজ যথাক্রমে নতুন অর্থনীতিতত্ত্ব এবং সামাজিক তত্ত্ব দেন।
শুধ দেশী রোমান্স
শুধ দেসী রোমান্স ২০১৩ সালের একটি হিন্দি চলচ্চিত্র যেখানে বানী কাপুর, সুশান্ত সিং রাজপুত এবং পরিনীতি চোপড়া মুখ্য ভূমিকায় ছিলেন। চলচ্চিত্রটির প্রযোজক ছিলেন আদিত্য চোপড়া এবং পরিচালক মনীষ শর্মা। চলচ্চিত্রটির কাহিনী রাজস্থানের জয়পুরে দেখানো হয়, এবং বিয়ে ছাড়াই এক্ত্রবাসের বিষয়টি চলচ্চিত্রটিতে ফুটে উঠেছে।